**Η οικογένειά μου**

Εμείς, στην οικογένειά μου, είμαστε πέντε άτομα. Δύο οι γονείς μου και τρία, εμείς τα παιδιά. Εγώ είμαι ο δεύτερος στη σειρά. Η Λουκία είναι η μεγαλύτερη. Αυτή πηγαίνει στο Πανεπιστήμιο. Ο μικρότερος αδελφός μου, ο Μάριος, είναι ο πιο άτακτος. Αυτός πηγαίνει στην τετάρτη Δημοτικού. Εμείς είμαστε μια ευτυχισμένη οικογένεια. Όταν είμαστε όλοι μαζί περνάμε πολύ ωραία. Εσύ έχεις μεγάλη οικογένεια; Τι κάνετε, εσείς, όταν μαζεύεστε όλοι μαζί;

1. Συμπληρώνω με λέξεις από το κείμενο, χωρίς να γράψω ονόματα.

\_\_\_\_\_\_\_ είμαστε πέντε.

\_\_\_\_\_\_\_ είμαι ο δεύτερος στη σειρά.

\_\_\_\_\_\_\_ πηγαίνει στο Πανεπιστήμιο.

\_\_\_\_\_\_\_ πηγαίνει στην Τετάρτη Δημοτικού.

\_\_\_\_\_\_\_ έχεις μεγάλη οικογένεια;

\_\_\_\_\_\_\_ είμαστε μια ευτυχισμένη οικογένεια.

Παρατηρώ ότι οι λέξεις αυτές μπαίνουν αντί για τα ονόματα (Μάριος, Λουκία, κλπ.), γι’ αυτό λέγονται **αντωνυμίες.**

1. Συμπληρώνω με τη λέξη που μπαίνει στη θέση των λέξεων της παρένθεσης.

(**εγώ, εσύ, αυτός, αυτή, αυτό, εμείς, εσείς, αυτοί, αυτές, αυτά**):

(Ο Τάσος κι εγώ) .................. είμαστε ξαδέλφια.

(Η Άντρια) ......................... πηγαίνει στην έκτη τάξη.

(Ο Χρήστος) ......................... είναι μαθητής στο Γυμνάσιο.

(Τα κορίτσια) ........................ χόρεψαν καλαματιανό.

(Νίκο και Ελένη) ......................., τι θα κάνετε;

(Οι γονείς) ........................ δε θα έρθουν στη γιορτή.

(Η Ειρήνη και η Αναστασία) .......................... πηγαίνουν στο ελληνικό σχολείο.